
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 28.2.2018 година
 за изменение на Регламент за изпълнение (ЕС) 2016/799 на Комисията от 18 март 2016 г. по отношение на определянето на изискванията за конструкцията, изпитването, монтирането, експлоатацията и ремонта на тахографите и техните компоненти
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 165/2014 на Европейския парламент и на Съвета от 4 февруари 2014 г. относно тахографите в автомобилния транспорт
 1
 , и по-специално член 11 и член 12, параграф 7 от него,
 като има предвид, че:
 (1)С Регламент (ЕС) No 165/2014 бяха въведени интелигентните тахографи — цифрови тахографи от второ поколение, които включват свързване към глобалната навигационна спътникова система (GNSS), устройство за връзка с цел ранно откриване от разстояние и по избор — интерфейс с интелигентни транспортни системи.
 (2)Техническите изисквания за конструкцията, изпитването, монтирането, експлоатацията и ремонта на тахографите и техните компоненти са определени с Регламент (ЕС) 2016/799
 2
 .
 (3)Съгласно членове 8, 9 и 10 от Регламент (ЕС) No 165/2014 в превозни средства, които са регистрирани за първи път на 15 юни 2019 г. или след тази дата, следва да бъдат монтирани интелигентни тахографи. С оглед на това Регламент (ЕС) 2016/799 следва да бъде изменен, така че установените с него технически разпоредби да се прилагат от тази дата.
 (4)С цел да се изпълни изискването съгласно член 8 от Регламент (ЕС) No 165/2014 местоположението на превозното средство да се регистрира на всеки три часа от общото време на управление, Регламент (ЕС) 2016/799 следва да бъде изменен, така че информацията за местоположението на превозното средство да може да се съхранява през три часа с измерим показател, който не може да бъде върнат към първоначално зададената стойност, както и за да се избегне объркване с измеримия показател „време на непрекъснато управление“, който има различна функция.
 (5)Бордовото устройство може да се състои само от един блок или от няколко блока, които са разположени на различни места в превозното средство. Така устройствата за връзка към GNSS и към специализирани съобщителни системи с малък обсег на действие (DSRC) могат да бъдат в основния корпус на бордовото устройство или извън него. Когато се използват външни устройства, следва да бъде възможно и двете да могат да получат одобрение на типа като компоненти заедно с основния корпус на бордовото устройство, така че процесът за одобрение на типа за интелигентните тахографи да бъде съобразен с нуждите на пазара.
 (6)Правилата за съхранение на информация за събитие на времеви конфликт и за сверяване на часовника трябва да бъдат изменени, за да може да се направи разлика между автоматичните сверявания на часовника, които се задействат след евентуален опит за вмешателство или при неизправност на тахографа, и сверявания на часовника, настъпили по други причини, например при поддръжка.
 (7)Идентификаторите на данни следва да могат да правят разлика между данните, извлечени от интелигентен тахограф и от тахограф от предишно поколение.
 (8)Срокът на валидност на картата на превозвач следва да бъде удължен от две на пет години, за да се уеднакви със